Market Timing P.M. – บล.กสิกรไทย
Support : 1660, 1645-1650 Resistance : 1675, 1685 SET เ …
12 มิ.ย. 2562

Support : 1660, 1645-1650
Resistance : 1675, 1685
SET เคลื่อนไหวอยู่ระหว่าง 1665-1671 ขณะที่ ปิดตลาดในช่วงเช้าอยู่ที่ระดับ 1671.05 จุด เพิ่มขึ้น 0.64 จุด หรือ +0.04% ด้วยมูลค่าการซื้อขายรวม 2.32 หมื่นล้านบาท
เช้านี้ SET มีการถดถอยตัวลงเล็กน้อย ก่อนมีการเด้งตัววกกลับ ซึ่งยังไม่ผ่านระดับแนวต้านที่ 1675 ในขณะที่ด้านสัญญาณของ RSI ระดับชั่วโมง ยังคงแกว่งตัวในโซนสูง สลับเขตซื้อมาก จึงประเมินบ่ายนี้ SET อาจยังคงแกว่งตัวผันผวนในกรอบเดิมใต้แนวต้านที่ 1675 ขณะที่ด้านแนวรองรับอยู่ที่บริเวณ 1660 และ 1645-1650
BJC ระดับวัน หลังจากที่ราคาได้ถดถอยตัวลงมาทำจุดต่ำที่บริเวณ 44.75 ก็ได้มีการไต่ระดับขึ้นข้ามผ่านขอบบนของช่องขนานกดตัว พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 50.25 และ 52 ขณะที่ใช้การถอยตัวหลุด 47.5 เป็น stop loss